Številka: 0072-3/2023-DI/1

Datum: 9. 1. 2023

**Vsem izvajalcem lekarniške dejavnosti**

**Navodilo o beleženju in obračunavanju zdravstvenih storitev in izdanih materialov**

**Okrožnica ZAE 1/23: Dopolnitve šifrantov za obračun zdravstvenih storitev**

**Okrožnico izdajamo z namenom dopolnitve programske opreme za obračun zdravstvenih storitev. Okrožnica je namenjena poslovodstvu zavodov in koncesionarjev in ni namenjena informiranju zdravnikov in ostalega zdravstvenega osebja.**

Podlaga za dopolnitve in spremembe šifrantov za obračun zdravstvenih storitev sta sprejeta Zakon o nujnih ukrepih za zajezitev širjenja in blaženja posledic nalezljive bolezni COVID-19 na področju zdravstva (ZNUNBZ) in Pravilnik o določitvi ustreznosti testov HAG za samotestiranje, pogojev in postopka njihovega prevzemanja ter najvišje višine povračila stroškov.

V okrožnici je zajeta naslednja vsebina:

[**1.** **Lekarne – beleženje izdaje HAG testov za samotestiranje**](#_Toc123885050)

S spoštovanjem.

|  |  |
| --- | --- |
| Pripravili:  Jerneja Bergant, strokovna sodelavka  Saša Strnad, svetovalka področja | Sladjana Jelisavčić,  vodja – direktorica področja I |

1. **Lekarne – beleženje izdaje HAG testov za samotestiranje**

*Vsem izvajalcem lekarniške dejavnosti*

**Povzetek vsebine**

Z Okrožnicama ZAE 12/22 in 15/22 smo opredelili obračunavanje HAG testov za samotestiranje po osebi.

S tokratno okrožnico skladno z Zakonom o nujnih ukrepih za zajezitev širjenja in blaženja posledic nalezljive bolezni COVID-19 na področju zdravstva (ZNUNBZ) podaljšujemo veljavnost ukrepa izdaje HAG testov za samotestiranje do 24. 6. 2023.

Nadalje izdaja testov od 1. 1. 2023 ni več oproščena davka, temveč se od tega datuma dalje za HAG teste za samotestiranje obračuna 9,5 % DDV.

Skladno s Pravilnikom o določitvi ustreznosti testov HAG za samotestiranje, pogojev in postopka njihovega prevzemanja ter najvišje višine povračila stroškov (v nadaljevanju: Pravilnik) pripada upravičencu deset HAG testov za samotestiranje mesečno, ki **se izdajo naenkrat**, zato se od 7. 1. 2023 pri izdaji testov lahko obračuna le storitev E0781 »Izdaja 10 HAG testov za samotestiranje na SARS-Cov-2« ter Q0321 »HAG test za samotestiranje na SARS-Cov-2«.

**Navodilo za obračun**

Skladno z navedenim ukinjamo storitev E0780 »Izdaja 5 HAG testov za samotestiranje na SARS-Cov-2« v naslednjih šifrantih:

* seznam storitev 15.3 »Storitve PGO«:

|  |  |  |  |  |
| --- | --- | --- | --- | --- |
| **Šifra** | **Kratek opis** | **Dolg opis** | **Naziv enote mere** | **Št. enot mere** |
| ~~E0780~~ | ~~Izdaja 5 HAG testov za samotestiranje na SARS-Cov-2~~ | ~~Izdaja petih hitrih antigenskih testov (HAG test) za samotestiranje na virus SARS-Cov-2 - ne glede na velikost pakiranja~~ | ~~Točka~~ | ~~1,04~~ |

* povezovalni šifrant K1 »Vrste zdravstvene dejavnosti in storitve za obračun«:

|  |  |  |  |  |
| --- | --- | --- | --- | --- |
| O84.300 | Dejavnost obvezne socialne varnosti | | |  |
|  | 701 | Druge obveznosti ZZZS | |  |
|  |  | 824 | Povračilo proračun RS | **~~E0780~~** |

* povezovalni šifrant K2 »VZD s storitvami glede na vrsto dokumenta po strukturi«:

|  |  |  |  |  |  |
| --- | --- | --- | --- | --- | --- |
| O84.300 | | Dejavnost obvezne socialne varnosti | | | VD 1-3 PGO |
|  | 701 | | Druge obveznosti ZZZS | |  |
|  |  | | 824 | Povračilo proračun RS | **~~E0780~~** |

* povezovalni šifrant K4 »Parametri za kontrolo podatkov po vrstah in podvrstah zdravstvene dejavnosti«:

|  |  |  |  |  |  |
| --- | --- | --- | --- | --- | --- |
|  |  | | | Navajanje sklopa podatkov Seznam oseb na PGO | Navajanje datuma opravljene storitve na strukturi PGO za storitve tipa EME in PRI |
| O84.300 | Dejavnost obvezne socialne varnosti | | |  |  |
|  | 701 | Druge obveznosti ZZZS | |  |  |
|  |  | 824 | Povračilo proračun RS | P (obvezno za **~~E0780 in~~** E0781) | P (obvezno za **~~E0780 in~~** E0781) |

* povezovalni šifrant K5.2 »Storitve s stopnjo DDV«:

|  |  | | | 0% Oproščeno | Obdavčeno 9,5% | Obdavčeno 22% |
| --- | --- | --- | --- | --- | --- | --- |
| O84.300 | Dejavnost obvezne socialne varnosti | | |  |  |  |
|  | 701 | Druge obveznosti ZZZS | |  |  |  |
|  |  | 824 | Povračilo proračun RS | **~~E0780, E0781, Q0321~~** | **E0780 (od 1.1.2023 do vključno 6.1.2023), E0781, Q0321** |  |

Za storitev izdaje testov se uporabi le storitev E0781 »Izdaja 10 HAG testov za samotestiranje na SARS-Cov-2«. Hkrati se obračuna storitev Q0321 »HAG test za samotestiranje na SARS-Cov-2«.

Lekarne storitve obračunajo po osebi na PGO strukturi na vrsti dokumenta 1-3 (račun) na dejavnosti 701 824 »Povračilo proračun RS«. Pri tem se izdane teste in storitev izdaje testov obračuna na eni obravnavi (1 obravnava = 1 oseba),pri čemer se za storitev izdaje testov E0781 navede datum storitve, osebo pa se za storitev E0781 navede v seznam oseb. Storitvi E0781 in Q0321 morata biti obračunani na samostojnem računu.

Višina povračila materialnih stroškov testov HAG za samotestiranje je enaka nabavni ceni testa, pri čemer višina povračila iz sredstev proračuna Republike Slovenije (v nadaljnjem besedilu: povračilo) ni višja od 1,50 eura brez davka na dodano vrednost (v nadaljnjem besedilu: DDV). Predmet povračila stroškov je tudi DDV.

Lekarne lahko zaračunajo izključno HAG teste za samotestiranje, ki so v skladu z določbami Pravilnika.

Sprememba davčne stopnje velja za teste, izdane od 1. 1. 2023 dalje, ukinitev storitve E0780 pa za teste, izdane od 7. 1. 2023 dalje.

Hkrati z 29. 8. 2022 v šifrantih ukinjamo storitev E0782 »Izdaja 15 HAG testov za samotestiranje na SARS-Cov-2«, ki jo skladno z Okrožnico ZAE 12/22 ni možno beležiti od 29. 8. 2022 dalje. Do sedaj je bila namreč ukinjena le v cenikih.

Kontaktna oseba za vsebinska vprašanja:

Jerneja Bergant (jerneja.bergant@zzzs.si; 01/30-77-573)